### Beslutninger

Fremsendes til Økonomiudvalget til behandling i henhold til beslutning i byrådets møde den 6. december 2023.

Sagen blev behandlet sammen med sag 5 ’Forventet regnskab 2023 pr. 30. september’.

###

.

### Resume

I tilknytning til forventet regnskabet samles en række sager med relation til regnskabet, der kræver byrådets orientering eller vedtagelse i én opsamling.

Alle sager er karakteriseret af, at det ikke er en teknisk del af forventet regnskab og derfor ikke kan indregnes der, men samtidig er det forhold, som er vurderet, ikke har et omfang, der er stort nok til selvstændige indstillinger til byrådet, men som det er hensigtsmæssigt eller nødvendigt, at Byrådet tager stilling til i forbindelse med aflæggelse af forventet regnskab.

Sagerne er for overskueligheds skyld beskrevet enkeltvist i selvstændige afsnit i bilag 1.

De fleste af de beslutninger, som foreslås tiltrådt med denne indstilling er budgetmæssigt neutrale, da det vedrører afrapporteringer, tidsforskydninger, omflytninger mellem udgiftsområder eller lignende tekniske håndteringer.

De enkelte beslutninger, som foreslås tiltrådt som har økonomiske konsekvenser, som det fremgår af punkterne, uddybes i ressourceafsnittet.

### Beslutningspunkter

Det indstilles:

At 1) Byrådet godkender afrapporteringer og bevillingsændringer, som følge af sagerne og beslutningspunkter listet i bilag 1.

### Borgmesterens Afdelings påtegning

Fremsendes til Magistraten. For byudviklingsprojekterne [adresse] og [adresse] er der i perioden 2023-2027 et bevillingsmæssigt underskud på i alt 102,7 mio. kr. Da der over hele udviklingsperioden forventes økonomisk balance i de to byudviklingsprojekter, anbefaler Borgmesterens Afdeling, at måltallet for den finansielle egenkapital justeres med de 102,7 mio. kr. Borgmesterens Afdeling har herudover ingen bemærkninger til indstillingen.

### Sagsforløb

Udvalg: Magistraten

Dato: 27-11-2023

Frida Jakobsen: 3

Fremsendes til [adresse] med bemærkning, at Magistraten i mødet den 27. november 2023 anbefaler, at byrådet tiltræder Borgmesterens Afdelings indstilling af 22. november 2023.

Borgmester Johnnie Eriksen, rådmand Albert Lind, Helge Dahl og Malthe Olsen var forhindret i at deltage i sagens behandling.

Carl Madsen tog forbehold vedr. punkt 13.

Bente Frederiksen tog forbehold vedr. punkt 5.